растенията, включително спешни случаи или ситуации, свързани с контрола върху храните, при които е налице ясно установен риск от сериозни последици за здравето, свързани с консумацията на животински или растителни продукти, и по-специално за:
 а)
 мерки, които засягат решенията за регионализация, както е посочено в член 65 от настоящото споразумение;
 б)
 наличието или развитието на някоя от болестите по животните, посочени в приложение VI-А или на регулираните вредители, посочени в списъка в приложение VI-Б към настоящото споразумение;
 в)
 констатации от епидемиологично значение или свързани с тях сериозни рискове по отношение на болестите по животните и вредителите, изброени в приложение VI-А и приложение VI-Б към настоящото споразумение, или които са нови болести по животните или вредители; и
 г)
 допълнителни мерки, надвишаващи основните изисквания, приложими за съответните мерки, предприети от страните за контрол или премахване на болести по животните или вредители или за защита на общественото здраве или здравето на растенията и промени на политиките за профилактика, включително политиките за имунизация.
 2.
 а)
 Уведомленията се отправят в писмен вид до звената за контакт, посочени в член 67, параграф 3 от настоящото споразумение.
 б)
 писмено уведомление означава уведомление с писмо, факс или електронно съобщение. Уведомленията се изпращат единствено между звената за контакт, посочени в член 67, параграф 3 от настоящото споразумение.
 3. Когато страна има сериозни опасения, свързани с риск за общественото здраве, здравето на животните или на растенията, по искане на тази страна се провеждат консултации относно ситуацията във възможно най-кратък срок и във всички случаи в срок от 15 работни дни. В такива ситуации всяка страна се ангажира да предостави цялата информация, необходима, за да се избегне нарушаване на търговията и за постигане на взаимно приемливо решение, съвместимо със защитата на общественото здраве, здравето на животните или на растенията.
 4. По искане на една от страните консултациите относно хуманното отношение към животните се провеждат във възможно най-кратък срок и при всички случаи в срок от 20 работни дни от уведомяването. В такива ситуации всяка една от страните се ангажира да предостави цялата поискана информация.
 5. При поискване от една от страните консултациите, посочени в параграфи 3 и 4 от настоящия член, се провеждат чрез видео- или аудиоконферентна връзка. Страната, подала искането, осигурява изготвянето на протокола от консултацията, който се одобрява официално от страните. За целите на предоставяне на това одобрение се прилага член 67, параграф 3 от настоящото споразумение.
 6. На по-късен етап ще бъдат задействани система за бързо предупреждение и механизъм за ранно предупреждение при извънредни ситуации във ветеринарната или фитосанитарната област, които страните ще използват съвместно, след като Украйна приложи необходимото законодателство в тази област и създаде условия за тяхното правилно функциониране на място на такива механизми.
 Член 69
 Търговски условия
 1. Общи условия за внос:
 а)
 за всяка стока, която попада в обхвата на приложение IV-А и приложение IV-В, параграф 2 към настоящото споразумение, страните по него се споразумяват да прилагат общи условия за внос. Без да се засягат решенията, взети в съответствие с член 65 на настоящото споразумение, условията за внос на страната вносител се прилагат за